wickkiey/tamil-wikipedia-chunked huggingface dataset:
# வளைவு ஆரம் (கணிதம்)

வடிவவியலில், ஒரு வளைவரையின் மீதுள்ள ஒரு புள்ளியிடத்து அவ்வளைவரையின் **வளைவு ஆரம்** (*radius of curvature*) *R* என்பது, அப்புள்ளியில் கிட்டத்தட்ட தரப்பட்ட வளைவரையை ஒத்தமையும் வட்டவில்லின் ஆரமாகும். வளைவு ஆரத்தின் மதிப்பு வளைவின் மதிப்பின் தலைகீழியாக இருக்கும்.  
தளத்திலமைந்த வளைவரையொன்றின் வளைவு ஆரம்:  
: <math>R = \frac{ds}{d\varphi} = \frac{1}{\kappa},</math>  
இங்கு *s* என்பது வளைவரை மீதுள்ள ஒரு நிலையான புள்ளியிலிருந்து காணப்படும் வில்லின் நீளம்; *φ* என்பது தொடுகோணம்; <math>\scriptstyle\kappa</math> வளைவு.  
- வளைவரையின் சமன்பாடு *y(x)* என கார்ட்டீசியன் ஆள்கூற்று முறைமையில் தரப்பட்டால் வளைவு ஆரம் (வளைவரையின் சமன்பாடு இருமுறை வகையிடத்தக்கதாக இருக்கும்பட்சத்தில்):  
: <math>R =\ \frac { \(1 + y'^{\,2}\)^{3/2}}{y''}\,
\qquad\mbox{where}\quad
y' = \frac{dy}{dx},\quad y'' = \frac{d^2y}{dx^2},</math>  
| *z* | என்பது *z* இன் தனி மதிப்பைக் குறிக்கும்.  
வளைவரையின் சமன்பாடு *x(t)* and *y(t)*, என துணையலகுகளில் தரப்பட்டால் வளைவு ஆரம்:
:<math>R = \;\\frac{ds}{d\varphi}\ \;= \;\\frac {\big({\dot{x}^2 + \dot{y}^2}\big)^{3/2}}{\dot {x}\ddot{y} - \dot{y}\ddot{x}}\,
\qquad\mbox{where}\quad
\dot{x} = \frac{dx}{dt},\quad\ddot{x} = \frac{d^2x}{dt^2},\quad
\dot{y} = \frac{dy}{dt},\quad\ddot{y} = \frac{d^2y}{dt^2}.</math>
# வளைவு ஆரம் (கணிதம்)

## எடுத்துக்காட்டுகள்

### அரைவட்டங்களும் வட்டங்கள்

மேல் அரைத்தளத்தில் அமையும் *a* அலகு ஆரமுள்ள அரைவட்டத்தின் வளைவு ஆரம்:
: <math>
y=\sqrt{a^2-x^2}, \quad
y'=\frac{-x}{\sqrt{a^2-x^2}}, \quad
y''=\frac{-a^2}{(a^2-x^2)^{3/2}},\quad
R=|-a| =a.
</math>  
அரைத்தளத்தில் அமையும் *a* அலகு ஆரமுள்ள அரைவட்டத்தின் வளைவு ஆரம்:
: <math>
y=-\sqrt{a^2-x^2}, \quad
R=|a|=a.
</math>  
*a* அலகு ஆரமுள்ள வட்டத்தின் வளைவு ஆரம் *a*.
# வளைவு ஆரம் (கணிதம்)

## எடுத்துக்காட்டுகள்

### நீள்வட்டங்கள்

(சிவப்பு) மற்றும் அதன் மலரி (நீலம்). மிக அதிக மற்றும் மிகக் குறைந்த வளைவு ஆரம் கொண்ட புள்ளிகளாக அமையும் நீள்வட்டத்தின் முனைகள்.]]
ஒரு நீள்வட்டத்தின் நெட்டச்சின் நீளம் 2*a* ; குற்றச்சின் நீளம் 2*b* எனில் நெட்டச்சின் முனைகள் மிகக்குறைந்த வளைவு ஆரம் கொண்ட புள்ளிகளாகவும் <math>\( R = \frac{b^2}{a} \) </math>, குற்றச்சின் முனைகள் மிகஅதிக வளைவு ஆரம் கொண்ட புள்ளிகளாகவும் <math>\( R = \frac{a^2}{b} \) </math> அமைகின்றன.
# வளைவு ஆரம் (கணிதம்)

## மேலும் பார்க்க

- வளைவு ஆரம்
# அல்செஸ்டிஸ்

**அல்செஸ்டிஸ்** கிரேக்கத் தொன்மவியலில் சொல்லப்பட்டுள்ள ஒரு பெண். இவள் தனது கணவன் மீது கொண்ட அன்பு காரணமாய் அறியப்படுகிறாள். குறிப்பிட்ட சூழ்நிலையில் இவளது கணவனுக்காக வேறு யாரேனும் உயிரைக் கொடுத்தால் ஒழிய அவன் வாழ இயலாது என்ற நிலை ஏற்பட்டது. அவனது வயதான பெற்றோர் கூட அவனுக்காக உயிர்விட முன்வரவில்லை. இந்நிலையில் அல்செஸ்டிஸ் தன் கணவனுக்காக உயிர் விட முன்வந்தாள். இவள் உயிர் பிரிய இவளது கணவன் உயிர்த்தெழுந்து கொண்டிருந்தான். இந்நிலையில் ஹீராக்கிள்ஸ் எமனுடன் போராடி இவளைக் காத்தான்.
# ஜோகனஸ் அல்தூசியஸ்

**ஜோகனஸ் அல்தூசியஸ்** (1563 – 1638) செருமானிய அரசியல் தத்துவவியலாளர். 1603 ஆம் ஆண்டில் பொலிட்டிகா என்றறியப்படும் அரசியல் முறைகளின் சுருக்கம் ("Politica Methodice Digesta, Atque Exemplis Sacris et Profanis Illustrata") என்ற நூலை இயற்றினார்.  
சட்டம், தத்துவம் ஆகியவற்றை இவர் ரைன் ஆற்றங்கரையில் அமைந்துள்ள இந்த நகரம் ஜெர்மனியின் மிகப் பழமையான கோல்ன் நகரிலும் பேசெல் பல்கலைக்கழகத்திலும் கற்றார்.  
இவரது நூலான பொலிட்டிக்கா நூற்றுக்கணக்கான அரசியல் தத்துவநூல்களால் மேற்கோள் காட்டப்பட்டுள்ளது.
# சென்னை இலௌகிக சங்கம்

**சென்னை இலௌகிக சங்கம்** (Madras Secular Society) என்பது 18 ஆம் 19 ஆம் நூற்றாண்டுகளில் தமிழ்நாட்டில் இயங்கிய ஒர் அமைப்பு ஆகும். சுயசிந்தனை (Free Thought), பகுத்தறிவு (Rationalism), சமயசார்பின்மை (Secularism), இறைமறுப்பு (Atheism) போன்ற கொள்கைகளை இந்த அமைப்பு முன்னிறுத்தியது. தற்காலத்தில் தமிழ்ச் சூழலில் இக் கொள்கைகள் பரவ இந்த அமைப்பு முக்கிய பங்காற்றியது.
# சென்னை இலௌகிக சங்கம்

## வரலாறு

தொடக்கத்தில் (1878-_-1888 காலப் பகுதியில்) இந்த அமைப்பு இந்து சுயக்கியானிகள் சங்கம் (Hindu Free Thought Union) என்ற பெயருடன் இயங்கியது. அக் காலத்தில் இந்து என்பது இந்தியர்களைப் பொதுவாகக் குறித்தது. சுயக்கியானிகள் என்பது சுயசிந்தனையாளர்கள். இந்த அமைப்பின் பெயர் 1886 இல் சென்னை இலௌகிக சங்கம் என்று மாற்றப்பட்டது.
# சென்னை இலௌகிக சங்கம்

## வெளியீடுகள்

- தத்துவ விவேசினி
- தத்துவ விசாரிணி
- The Philosophic Equirer - (ஆங்கில இதழ்)
- The Thinker - (ஆங்கில இதழ்)
# நாத்திகம் (இதழ்)

**நாத்திகம்** என்பது பி. இராமசாமி வெளியிட்ட தமிழ் இதழ் ஆகும். இறைமறுப்புக் கருத்துக்களையும், தி.மு.கவுக்கு எதிரான விமர்சனங்களையும் தாங்கி இந்த இதழ் நெடுங்காலம் வெளிவந்தது. இந்த இதழுக்கு எதிராக மு. கருணாநிதி, ம. கோ. இராமச்சந்திரன் உட்பட்டோர் 15 வழக்குகளையும், அரச சமய நிறுவனங்கள் 45 வழக்குகளையும் தொடுத்து ஆசிரியரை பெரும் நெருக்கடிக்கு உள்ளாக்கினர். இந்த வழக்குகளால் ஆசிரியர் சிறைத் தண்டனை, அபராதம் போன்ற தண்டனைகளை அனுபவித்தார்.
# நாத்திகம் (இதழ்)

## வரலாறு

நாத்திகம் என்ற பெயரிட்ட இதழைக் கொண்டுவருவதற்கு அண்ணாத்துரை எதிர்ப்புத் தெரிவித்தார். இந்த இதழ் வெளிவந்த போது, "நாத்திகம் மத எதிர்ப்புக் கொள்கை. அது தி.மு.க கொள்கையில்லை" என்று திமுக அறிவித்தது.
# தத்துவ விவேசினி

**தத்துவ விவேசினி** என்பது சுயசிந்தனை (Free Thought), பகுத்தறிவு (Rationalism), சமயசார்பின்மை (Secularism), இறைமறுப்பு (Atheism) போன்ற கொள்கைகளை முன்னிறுத்தி சென்னை இலௌகிக சங்கத்தால் 19 ஆம் நூற்றாண்டில் வெளியிடப்பட்ட ஓரு தமிழ் இதழாகும். இந்த இதழை பு. முனிசுவாமி நாயகர் முன்னின்று 1882 முதல், 1888 வரை நடத்தினார்.  
இதன் இதழ்களைத் தொகுத்து வே. ஆனைமுத்து இரு தொகுதிகளாக வெளியிட்டுள்ளார். இவ்விரு தொகுப்புக்களுக்கும் இவர் ஆராய்ச்சி முன்னுரைகளும் வழங்கி உள்ளார்.  
இந்த இதழை மறுத்து யாழ்ப்பாணத்தில் வெளிவந்த உதயபானு பத்திரிகையில் பல கட்டுரைகளும், அதன் தொகுப்பான ஈச்சுர நிச்சயம் என்ற நூலும் வெளியிடப்பட்டுள்ளன. இதனூடாக அக்காலத்தில் நடைபெற்ற கொள்கை விவாதத்தில் இந்த இதழ் முக்கிய பங்காற்றியுள்ளது என்பது தெளிவாகிறது.
# தரிகொண்ட வேங்கமாம்பா

**தரிகொண்ட வேங்கமாம்பா** (English:Tarikonda Venkamamba) (Telugu:తారికొండ వెంకమాంబ) ; கிபி பதினெட்டாம் நூற்றாண்டில் எண்ணற்ற தெலுங்கு இலக்கியங்கள் படைத்து திருமலை வேங்கடவன் மீது பக்தி செலுத்திய வைணவ பெண் அடியார்களுள் ஒருவர்.
# தரிகொண்ட வேங்கமாம்பா

## வாழ்க்கைக் குறிப்பு

கிபி 1730 ம் ஆண்டு, ஆந்திராவில் உள்ள தரிகொண்டா எனும் கிராமத்தில் கிருஷ்ணய்யமத்யா, மங்கமாம்பா எனும் தம்பதிகளுக்கு மகளாக பிறந்தவர். சிறுவயது முதலே திருமலை வேங்கடவன் மீது அளவில்லா பக்திக் கொண்ட இவர், திருமலை வேங்கடவனே தன்னுடைய கணவனாக வரித்துக்கொண்டு வாழ்ந்துவந்தார். ஆயினும் அக்காலத்து வழக்கப்படி மிகச்சிறுவயதிலேயே பெற்றோரின் வற்புறுத்தலுக்கு இணங்க இவருக்கு வேங்கடாசலபதி என்பவருடன் திருமணம் நடந்தேறியது. இளம்பிராயத்திலே கணவர் இறந்தபோது கூட சுமங்கலி பெண்களுக்குண்டான மங்கள சின்னங்களை அகற்றாது வாழ்ந்துவந்தார். திருமலை வேங்கடவனே தன்னுடைய கணவனாகக் கொண்டதால் இவர் இறுதிவரை மங்கள சின்னங்களோடே வாழ்ந்தார்.
# தரிகொண்ட வேங்கமாம்பா

## இலக்கிய பணி

சுப்ரமண்யுடு என்ற ஆசானிடம் யோகக் கலை பயின்றார். திருவேங்கடவன் மீது கொண்ட காதலால் திருமலையிலைக்கே குடியேறி வாழ ஆரம்பித்தார். இவர் பின்வரும் தெலுங்கு நூல்களை இயற்றி உள்ளார்.  
- தரிகொண்ட நரசிம்ம சதகம்
- நரசிம்ம விலாச கதா
- சிவ நாடகம்
- பாலக்கிருஷ்ண நாடகம்
- யக்ஷ கானம்
- ராஜயோகம்ருத சாரம்
- த்விபத காவியம்  
மேலே குறிப்பிட்ட யாவும் முதல்முறை திருமலை வந்தவுடன் இயற்றியது. தும்புரு குகையிலிருந்து மீண்டும் வந்தபோது படைத்தவை கீழே  
- விஷ்ணு பாரிஜாதம்
- செஞ்சு நாடகம்
- ருக்மிணி நாடகம்
- ஜலக்கீரட விலாசம்
- முக்திகாந்தி விலாசம்
- கோபி நாடகம்
- ராம பரிநயம்
- ஸ்ரீ பாகவதம்
- ஸ்ரீ கிருஷ்ண மஞ்சரி
- தத்வ கீர்த்தனலு
- வசிஷ்ட ராமாயணம்
- ஸ்ரீ வேங்கடாசல மகாத்மியம்
- அஷ்டாங்க் யோகசாரம்
# தரிகொண்ட வேங்கமாம்பா

## திருமலையும் வேங்கமாம்பாளின் ஆரத்தியும்

திருவேங்கடவன் நகை காணாமல் போக, அப்பழி தினமும் கோயில் நடைசாற்றியவுடன் வேங்கடவன் முன் பாடும் வழக்கத்தை கொண்டிருந்த இவர் மீது விழுந்தது. இதனால் கோயிலுக்குள் நுழைய அனுமதி மறுக்கப்பட்ட இவர் தும்புறு குகையிலிருந்து திருமலை கருவறைக்கு ரகசிய பாதை அமைத்து தன்னுடைய பாமாலை பணியை யாருமறியவண்ணம் ஆறு வருடங்கள் தொடர்ந்து வந்தார்.  
பின்னாளில் திருவேங்கடவன் மூலம் இவரின் பக்தி எல்லோராலும் அறியப்பட்டு மீண்டும் கோயிலுக்குள் நுழைய அனுமதிக்கப்பட்டதோடு இவரின் பாடலோடும் கற்பூர ஆரத்தியோடும் நடைசாற்றும் வழக்கம் நடைமுறைக்கு வந்தது. இவ்வழக்கம் இன்றும் தொடர்ந்து ஏகாந்த சேவையில் அதாவது கோயில் நடைமூடப்படும் முன் செய்யும் உபசாரங்களில் இறுதியாக எடுக்கப்படும் கற்பூர ஆரத்திக்கு "வேங்கமாம்பா ஆரத்தி" என்றே பெயரிட்டு அழைக்கப்பட்டு வருகிறது.
# தரிகொண்ட வேங்கமாம்பா

## பெருமை

திருமலை மாடவீதிக்கு அருகிலுள்ள இவரின் பிருந்தாவன (உடல் புதைக்கப்பட்ட இடம்) வளாகத்தை உள்ளடக்கி SVBNR உயர்நிலைப் பள்ளியாக திருமலை கோயில் நிர்வாகம் பயன்படுத்தி வருகிறது. ஆயினும் வேங்கமாம்பாளின் சமாதியை யாவரும் வணங்கும் வண்ணம் அடியார்கள் எப்போதும் அனுமதிக்கப்பட்டு வருகின்றனர்.  
மேலும் திருமலையை வணங்க வரும் அடியார்களுக்கு தினமும் அன்னதானம் இடும் மூன்று பெரிய வளாகங்களுக்கு "மாத்ரு ஸ்ரீ தரிகொண்ட வேங்கமாம்பா" என்று இவரின் பெயரை இட்டு திருமலை கோயில் நிர்வாகம் பெருமைச் சேர்த்துள்ளது.  
தரிகொண்ட வேங்கமாம்பாவின் பெயரும் உருவமும் பொறித்த அஞ்சல் தலை வெளியிடப்பட்டது.
# தரிகொண்ட வேங்கமாம்பா

## பரவலர் பண்பாட்டில்

இவரது வாழ்க்கைக் கதை திரைப்படமாக எடுக்கபட்டு 2009 இல் வெளிவந்தது. இப்படத்தில் மீனா தரிகொண்ட வேங்கமாம்பா பாத்திரத்தை ஏற்று நடித்தார். படத்தில் இடம்பெற்ற தரிகொண்ட வேங்கமாம்பா பாடல்களுக்கு மரகதமணிஇசையமைதார். மேலும் திருமலை திருப்பதி தேவஸ்தானத்தின் பக்தி தொலைக்காட்சியில் இவர் குறித்து தொலைக்காட்சித் தொடரும் வெளிவந்தது. இதிலும் மீனாவே தரிகொண்ட வேங்கமாம்பா பாத்திரத்தை ஏற்று நடித்தார்.
# டைசல் உயிரித் தொழில்நுட்ப பூங்கா

**டைசல் உயிரித் தொழில் நுட்ப பூங்கா** (Ticel Biotech park) தமிழ்நாட்டில், சென்னை மாநகரின் தென்பகுதியில் தரமணி என்னும் இடத்தில் உள்ளது. இங்கு செல்வதற்கு தரமணியில் உள்ள ராசீவ் காந்தி சாலையிலிருந்து வலது பக்கமாக திரும்பிச் செல்ல வேண்டும். இதன் அருகில் இந்திய தொழில்நுட்பக் கழகம் சென்னை, அண்ணா பல்கலைக்கழகம், சென்னைப் பல்கலைக்கழகத்தின் தரமணி வளாகம், அறிவியல் மற்றும் தொழிலக ஆய்வுக் கூடங்கள், டைடல் பார்க், அசென்டாசு தகவல் தொழில்நுட்ப பூங்கா (Ascendas IT park) ஆகியவை உள்ளன. சென்னை விமான நிலையத்திலிருந்து 14 கி.மீ. தொலைவிலும், சென்னைத் துறைமுகத்திலிருந்து 16 கி.மீ. தொலைவிலும் இது உள்ளது.  
இக்கட்டிடம் நவம்பர் மாதம் 2004ம் ஆண்டு தொடங்கி வைக்கப்பட்டது. இப்பூங்கா, செப்டம்பர் மாதம் 2000ம் ஆண்டு உயிரித் தொழில்நுட்பக் கொள்கையின் மூலம் தமிழ்நாட்டின் பொருளாதார வளர்ச்சியை முன்னேற்ற திட்டமிடப்பட்டு உருவாக்கப்பட்டது. உயிரித் தொழில்நுட்ப பரிசோதனை மையம் இங்கு உலக தரத்தில் உள்ளது குறிப்பிடத்தக்கது. இக்கட்டிடம் தமிழ் நாடு அரசு தொழில் வளர்ச்சி கழகத்தால் கட்டி முடிக்கப்பட்டது. இந்தியன் வங்கி, கரூர் வைசியா வங்கி, இந்தியன் ஓவர்சிஸ் வங்கிகள் துணை-அமைப்பாளர்களாக (Co-promoters) உள்ளனர்.
# டைசல் உயிரித் தொழில்நுட்ப பூங்கா

## பயன் நுகர்வோர் பட்டியல்

- மத்திய தோல் ஆராய்ச்சி நிறுவனம் - சென்னை
# எம். ஜி. ஆர் திரைப்பட நகர்

**எம். ஜி. ஆர் திரைப்பட நகர்** (M.G.R. Film City) தமிழ்நாட்டில், தென்சென்னையிலுள்ள ராசீவ் காந்தி சாலையில் தரமணி என்ற இடத்தில் அமைந்திருக்கிறது. 1994 ஆம் ஆண்டு துவங்கப்பட்ட இது, குறைந்த முதலீட்டில் எடுக்கப்படும் திரைப்படங்களின் தயாரிப்பாளர்களுக்கு பெரும் உதவியாக உள்ளது. 1997ம் ஆண்டு இங்கிலாந்தின் இளவரசி எலிசபெத் இங்கு வருகை புரிந்தார். அவ்வை சண்முகி, முதல்வன், ஹே ராம் போன்ற திரைப்படங்கள் இங்கு தயாரிக்கப்பட்டவையாகும். உலக தரத்தில் அமையப்பெற்ற சாலை இந்நகரம் காணப்படுகிறது. இதன் அண்மையில் சி. பி. டி. வளாகம், பிரபலமான வி. எச். எஸ் மருத்துவமனை ஆகியவையும் உள்ளன.
# வெ. தட்சிணாமூர்த்தி

**வெங்கடேசுவரன் தட்சிணாமூர்த்தி** (மலையாளம்: വി ദക്ഷിണാമൂര്ത്തി; 9 டிசம்பர் 1919 - 2 ஆகஸ்ட் 2013) ஒரு கருநாடக இசைக்கலைஞரும் இசையமைப்பாளரும் ஆவார். இவர் தமிழ், மலையாளம், தெலுங்கு, கன்னடம், இந்தி ஆகிய மொழிகளில் நூற்றுக்கணக்கான படங்களுக்கு இசை அமைத்துள்ளார்.  
நல்லதங்காள், நந்தா என் நிலா, ஒரு கோவில் இரு தீபங்கள், ஜீவநாடி, ஜெகத்குரு ஆதி சங்கரர், அருமை மகள் அபிராமி, உலகம் சிரிக்கிறது, எழுதாத கதை போன்ற தமிழ்படங்களுக்கு இசை அமைத்தவர் தட்சிணாமூர்த்தி. இவர் இளையராஜா, பி.சுசீலா, யேசுதாஸ் ஆகியோரின் குரு ஆவார். இவர் மலையாளப்பட உலகில் 4 தலைமுறை படங்களுக்கு இசை அமைத்து வந்தார்.
# வெ. தட்சிணாமூர்த்தி

## நான்கு தலைமுறை பாடகர்கள்

மலையாளத் திரைப்பட பாடகர் அகஸ்டின் ஜோசப், அவரது மகன் கே. ஜே. யேசுதாஸ், யேசுதாஸ் மகன் விஜய் யேசுதாஸ், மற்றும் விஜய் யேசுதாஸ் மகள் அமேயா ஆகியோர் தட்சிணாமூர்த்தியின் கீழ் பாடியுள்ளனர்
# வெ. தட்சிணாமூர்த்தி

## இறப்பு

அவரது வயது மற்றும் உடல்நிலை சரியில்லாமல் இருந்தபோதிலும், தட்சிணமூர்த்தி தொடர்ந்து இசைத்துறையில் பணியாற்றினார், மேலும் பல ஆல்பங்களுக்கு பாடல்களை இயற்றினார். ஜூலை 2013 இல், அவர் ஒரு இசையமைப்பாளராக தனது கடைசி சாதனையைச் செய்தார் - ஒரே குடும்பத்தில் நான்கு தலைமுறைகளுக்கு பாடல்களை வழங்கினார். விஜய் யேசுதாஸின் மகள் மற்றும் கே.ஜே.யேசுதாஸின் பேத்தி அமேயா விஜய்க்கு வாய்ப்பு அளிப்பதன் மூலம் இது நடந்தது. தட்சிணமூர்த்தி 1950 ஆம் ஆண்டில் தனது முதல் படத்தில் ஒரு மூத்த நாடக நடிகரும் பாடகருமான யேசுதாஸின் தந்தை அகஸ்டின் ஜோசப்பிற்கு பாடல்களை வழங்கினார். பின்னர் அவர் யேசுதாஸைப் பயன்படுத்தி தனது பெரும்பாலான பாடல்களைப் பாடவைத்தார். 1987 ஆம் ஆண்டில் விஜய் யேசுதாஸை ' இடனழியில் ஒரு கலோச்சா ' படத்தில் ஒரு ஸ்லோகா மூலம் அறிமுகப்படுத்தினார் .  
தட்சிணமூர்த்தி 2013 ஆகஸ்ட் 2 ஆம் தேதி மாலை 06:30 மணியளவில் தனது 93 வயதில் சென்னையில் உள்ள தனது வீட்டில் காலமானார். அவர் தூக்கத்தில் நிம்மதியாக இறந்தார், இது இந்துக்களுக்கு நல்லதாக கருதப்படுகிறது. அவரது மரணம் ஒரு ஏகாதசி நாளிலும் இருந்தது, இது புனிதமாகவும் கருதப்படுகிறது. அவர் தனது மனைவியுடன் அருகிலுள்ள தனது மகளின் வீட்டிற்குச் செல்ல திட்டமிட்டிருந்தார், மேலும் அவர் செல்லவிருந்த மகிழ்வுந்து ஓட்டுநர் தாமதமாகிவருவார் என்று கேள்விப்பட்டதும், அவர் தூங்கச் சென்றார். மகிழ்வுந்து வந்ததும், கணவர் ஏன் தயாராக இல்லை என்று அவரது மனைவி ஆச்சரியப்பட்டார். பின்னர் அவர் பதிலளிக்காத தனது கணவரை அழைக்க சென்றார். மரணத்திற்கு சாத்தியமான காரணம் இதய நிறுத்தம் எனக் குறிப்பிட்டு மரணம் விரைவில் உறுதி செய்யப்பட்டது .  
பெசந்த் நகர் மின்சார தகனத்தில் தட்சிணாமூர்த்தி முழு மாநில மரியாதைகளுடன் தகனம் செய்யப்பட்டார். அவரது இறுதி சடங்கில் ஆயிரக்கணக்கான பிரபலங்கள் கலந்து கொண்டனர். அப்போதைய கேரள மாநில கலாச்சார அமைச்சர் கே.சி.ஜோசப் கேரள மாநில பிரதிநிதியாக வந்தார்.
# வெ. தட்சிணாமூர்த்தி

## விருதுகள்

- சிறந்த இசையமைப்பாளருக்கான கேரளா மாநில திரைப்பட விருது;
- சுவர்ணமால்யா யேசுதாசு விருது;
- கேரளா மாநிலத்தின் தானியல் வாழ்நாள் சாதனை விருது;
- மகாத்மாகாந்தி பல்கலைக்கழகத்தின் கௌரவ முனைவர் பட்டம்
# அழகசுந்தரம்

**அழகசுந்தரம்** என்ற இயற்பெயர் கொண்ட **பிரான்சிஸ் கிங்ஸ்பரி** (*Francis Kingsbury*, 1873 - 1941) யாழ்ப்பாணம் சி. வை. தாமோதரம் பிள்ளை அவர்களின் புதல்வர். பின்னாளில் கிறித்தவ மதத்தைத் தழுவிய இவர் ஞானஸ்நானத்தின் போது பிரான்சிஸ் கிங்ஸ்பரி எனும் பெயரை ஏற்றுப் பாதிரியாராக இருந்தார். சென்னைப் பல்கலைக்கழகப் பேரகராதிக் குழுவில் இவர் உறுப்பினராக இருந்தார்.
# அழகசுந்தரம்

## வாழ்க்கைக் குறிப்பு

சென்னைக்கு சில மைல் தொலைவில் உள்ள தண்டையார்பேட்டை என்னும் புறநகரில் வசித்து வந்தவர் சி. வை. தாமோதரம்பிள்ளை. இவருக்கும் இவரது இரண்டாவது மனைவி நாகமுத்து என்பவருக்கும் பிறந்த ஐந்து பிள்ளைகளில் நான்காவதாகப் பிறந்தவரே அழகசுந்தரம். இவர் பிறந்தது 1873 ஆவணி 8-ஆம் நாள்.  
இவர் கிறித்துவ மதத்தை ஏற்றுக்கொண்ட பின்னரும் சைவ சமயத்தை மிகத் தீவிரமாக மதித்தார். தனது தந்தை தாமோதரனார் கிறித்துவம் தவிர்த்து சைவநெறி ஏற்றுக்கொண்டார். பிரான்சிசு கிறித்துவத்தைத் தவிர்க்கவில்லை, ஆனால் சைவ ஈடுபாட்டை மிகுதியாகக் கொண்டிருந்தார். ஈழத்து சிவாலயங்களுக்கு திருப்பணி செய்து வந்தார், நாயன்மார்களின் வரலாற்றைப் பதிப்பித்தார். திருமுறைகளின் மேல் மிகுந்த மரியாதையும், பற்றும், ஈடுபாடும் கொண்ட இவர் சைவ சித்தாந்த நூற்பதிப்புத் திருப்பணிகளை செய்து வந்தார்.
# அழகசுந்தரம்

## இயற்றிய நூல்கள்

இவர் தமிழிலும், ஆங்கிலத்திலும் பல நூல்களை எழுதியுள்ளார். அவற்றில் சில:
- ஏசு வரலாறு
- அகப்பொருட் குறள்
- இராமன் கதை
- பாண்டவர் கதை
- சந்திரகாசம்
- மனோன்மணி நாடகம் (1948, இலங்காபிமானி அச்சியந்திரசாலை, சாவகச்சேரி)
- Hymns of the Tamil Saivite Saints (மறுபதிப்பு: Nabu Press, 2011)
# விக்கிப்பீடியா:விக்கிப்பீடியா மன்றம்

**விக்கிப்பீடியா மன்றம்** என்பது பள்ளி/கல்லூரிகளில் படிக்கும் மாணவர்களுக்கான மன்றமாகும். இந்த மன்றம் விக்கிப்பீடியா மற்றும் அதன் பிற திட்டங்கள் குறித்து மாணவர்களிடையே விழிப்புணர்வை ஏற்படுத்துவதுடன், விக்கிப்பீடியா திட்டங்களுக்கான பங்களிப்புகளை அதிகரிக்கச் செய்வதை நோக்கமாகக் கொண்டு செயல்படுகின்றது.  
- இம் மன்றத்தை பள்ளி/கல்லூரி மாணவர்கள் தாமாகவோ அல்லது ஆசிரியர்கள் துணையுடன் ஒருங்கிணைக்கலாம்.
- இம் மன்றத்தைத் தொடங்க விக்கிப்பீடியாவிடம் இருந்து அனுமதி எதுவும் பெறத் தேவை இல்லை.
- பள்ளி அல்லது கல்லூரியில் விக்கிப்பீடியா மன்றம் தொடங்க விரும்புபவர்களுக்குத் தேவையான வழிகாட்டுதல்கள் வழங்கப்படும்.
- உங்கள் சந்தேகம்/வேண்டுகோள்களை இப்பக்கத்தில் பதிவு செய்யலாம்.
# விக்கிப்பீடியா:விக்கிப்பீடியா மன்றம்

## அமைக்கப்பட்ட மன்றங்கள்

1. திருவட்டாறு எக்செல் பள்ளிகளின் விக்கிப்பீடியா மன்றம்
# எக்செல் மத்தியப் பள்ளி

**எக்செல் மத்தியப் பள்ளி** (en:Excel Central School) என்பது தமிழ்நாட்டில் கன்னியாகுமரி மாவட்டத்தில் இருக்கும் ஆங்கில வழிக் கல்வி அளிக்கும் ஒரு பள்ளியாகும்.கன்னியாகுமரி மாவட்டத்திலுள்ள திருவட்டாறு எனும் ஊரின் மேற்குப் பகுதியில் ஒரு கிலோ மீட்டர் தொலைவில், 8 ஏக்கர் பரப்பளவில் அமைந்துள்ள இந்தப் பள்ளி இந்திய அரசின் இந்திய இடைநிலைக் கல்விச் சான்றிதழ்க் குழுவில் இணைப்பு பெற்று, அந்தப் பாடத்திட்டத்தின் கீழ் 2003 - 2004 ஆம் கல்வியாண்டு முதல் செயல்பட்டு வருகிறது.
# எக்செல் மத்தியப் பள்ளி

## முக்கிய நிகழ்வுகள்

- விக்கிப்பீடியா மன்றம், எக்செல் பள்ளிகள், திருவட்டாறு
# செ. இராசநாயகம்

**முதலியார் இராசநாயகம்** என்று பரவலாக அறியப்படும் **செ. இராசநாயகம்** (*C. Rasanayagam*, அக்டோபர் 22, 1870 - சனவரி 17, 1940) *பண்டைய யாழ்ப்பாணம்* *(Ancient Jaffna)* என்னும் யாழ்ப்பாண வரலாறு பற்றிய ஆய்வு நூலை ஆங்கிலத்தில் எழுதிப் புகழ் பெற்றார். பல பத்தாண்டுகளாக, யாழ்ப்பாண வரலாறு குறித்து ஆங்கிலத்தில் வெளிவந்த ஒரே ஆய்வு நூலாக இது விளங்கியது. அத்துடன், வேறு சில நூல்களையும் இவர் எழுதி வெளியிட்டுள்ளார்.
# செ. இராசநாயகம்

## வரலாறு

இராசநாயகம், 1870 அக்டோபர் 22 இல் யாழ்ப்பாணம், நவாலியூரில் அம்பலவாண இறைசுவார் வீரசிங்க உடையாரின் வழித்தோன்றலான செல்லப்பா பிள்ளையின் மகனாகப் பிறந்தார். கொழும்பில் உள்ள புனித தோமையர் கல்லூரியில் கல்வியை முடித்துக்கொண்ட இவர், தனது 19 ஆவது வயதில் அரசாங்க சேவையில் எழுத்தர் பணியில் அமர்ந்தார். இக்காலத்தில் நீதிமன்றங்களில் மொழிபெயர்ப்பாளராகவும் பணி புரிந்த இவருக்கு 1920ல் முதலியார் தரத்துக்குப் பதவி உயர்வு கிடைத்தது. 1923 ஆம் ஆண்டில் மீண்டும் பதவி உயர்வு பெற்று இலங்கை குடிசார் சேவையில் அனுமதிக்கப்பட்டார். அவ்வாண்டிலிருந்து யாழ்ப்பாணக் கச்சேரியில் ஆறு ஆண்டுகள் பணி புரிந்த இராசநாயகம் 1929 ஆம் ஆண்டில் அரசாங்க சேவையில் இருந்து ஓய்வு பெற்றார். அதன் பின்னர் ஆய்வுகளில் ஈடுபட்டிருந்தார். 1940 ஆம் ஆண்டு சனவரி 17 ஆம் தேதி இவர் காலமானார். இதனால் இது குறித்த ஆய்வில் ஈடுபடும் ஆர்வம் ஏற்பட்டது. பழைய தமிழ் இலக்கியங்களையும், பிற வரலாற்றுச் சான்றுகளையும் ஆய்வு செய்த இவர் அவ்வாய்வு முடிவுகளை ஒரு ஆய்வு நூலாகவே வெளியிட விரும்பினார். இத்தகைய ஆய்வு நூல்கள் ஆங்கிலத்தில் இருப்பது கூடிய பயன் தரும் என்று எண்ணிய அவர் *Ancient Jaffna* *(பண்டைய யாழ்ப்பாணம்)* என்னும் தலைப்பில் 1926 ஆம் ஆண்டில் வெளியிட்டார். இறுதியாக, யாழ்ப்பாண வரலாற்றுக்கு மட்டுமன்றி, இந்திய வரலாற்று ஆய்வில் ஆர்வம் உள்ள அனைவருக்கும் இந்நூல் பயனுள்ளது என்ற கருத்தையும் கிருஷ்ணசுவாமி வெளிப்படுத்தியுள்ளார்.  
யாழ்ப்பாண வரலாறு கூறும் பழைய நூல்களான கைலாயமாலை, யாழ்ப்பாண வைபவமாலை ஆகியவற்றைத் தேடி இலண்டன் அருங்காட்சியக ஆவணக் காப்பகத்துக்குச் சென்ற இராசநாயகம், அங்கிருந்த அவற்றின் படிகளைப் பெற்று வந்தார். அவற்றில், கைலாயமாலையைத் தனது குறிப்புக்களுடன் பதிப்பித்து வெளியிட்டார். இவை தவிர இராசநாயகம் எழுதிய "கதிர்காமம்" குறித்த ஒரு நூலும் 1930 ஆம் ஆண்டில் வெளியானது. 1934ல், பிரித்தானியர் காலத்தில் யாழ்ப்பாணம் என்னும் நூலொன்றையும் அவர் வெளியிட்டார். அத்தோடு ஆவணக் காப்பகத்தில் இருந்த தமிழ் ஆவணங்கள் சிலவற்றை மொழிபெயர்த்து ஒரு தொகுப்பாக 1937ல் வெளியிட்டுள்ளார்.  
இறுதிக் காலத்தில் *நூற்பெயர் அகராதி* என்ற நூலுக்காக 30,000 தமிழ்ப் புத்தகங்களின் பெயர்களைத் தொகுத்து அந்தாதி, வெண்பா, சரித்திரம், சமயம் எனப் பலவாறு வகைப்படுத்தித் தொகுத்துள்ளார்.  
சரித்திர ஆராய்ச்சிக் கழகத்தின் உறுப்பினராயிருந்து பழைய இலங்கை மன்னர்களின் தமிழ்க் கடிதங்களைத் தொகுத்து செப்பனிட்டு அரசாங்கத்தாரைக் கொண்டு வெளியிட்டார்.  
யாழ்ப்பாண வரலாற்று ஆய்வுகளுக்கு அவர் நேரடியாகச் செய்த பங்களிப்புக்கள் ஒருபுறம் இருக்கப் பிறரையும் இவ்விடயத்தில் அவர் ஊக்குவித்து வந்தார். 1878ல் எஸ். ஜோன் என்பவர் எழுதி வெளியிட்ட யாழ்ப்பாணச் சரித்திரம் என்னும் தமிழ் நூலை மீள்பதிப்புச் செய்யும்படி ஜோனின் மகனுக்கு ஊக்கம் கொடுத்தார். அத்துடன், யாழ்ப்பாண வைபவமாலையைக் குறிப்புக்களுடன் பதிப்பிக்குமாறு குல. சபாநாதனையும் இவர் கேட்டுக்கொண்டார்.
# விசைகளின் இணைகர விதி

களை கூட்டுவதற்கு இணைகர விதி பயன்படுத்தப்படுகிறது.]]
**விசைகளின் இணைகர விதி** (*Paralleogram law of forces*) என்பது பொருள் ஒன்றில் தொழிற்படும் இரு விசைகளின் தொழிற்பாட்டை அறியப் பயன்படுத்தப்படுகிறது. ஒரு புள்ளியில் செயல்படும் இரு விசைகளை அளவிலும் திசையிலும் ஒரு இணைகரத்தின் அடுத்தடுத்த பக்கங்களாகக் குறிக்கமுடியுமானால், அவ்விசைகளின் விளைவு (Resultant) விசையினை அளவிலும் திசையிலும் விசைகள் செயல்படும் புள்ளியிலிருந்து வரையப்படும் மூலைவிட்டத்தால் குறிக்கலாம். விசைகளின் இவ்விதி திசைவேகத்திற்கும் பொருந்தும்.
# ஹிந்து மதம் (நூல்)

**ஹிந்து மதம்** என்ற நூல் எழுத்தாளர் உமா சம்பத் அவர்களால் எழுதப்பட்டதாகும். இந்நூலை நியூ ஹோருசான் மீடியா பிரைவேட் லிட் வெளியிட்டுள்ளது.  
இந்நூல் ஆதிகால மனிதன் இயற்கையை கண்டு அஞ்சி அவற்றை வழிபடத் தொடங்கியது முதல், வேதங்களின் தோற்றம், புராணங்கள், இந்துக் கலைகள், இந்துத் தத்துவங்கள், இந்துக் கோட்பாடுகள் என பலவற்றையும் விளக்குகிறது.
# ஹிந்து மதம் (நூல்)

## பொருளடக்கம்

- பஞ்சபூதங்கள்
- ஆகாயத்தில் கிடைத்த மந்திரங்கள்
- வேர்கள் வேதங்கள்
- அம்பிகை விரும்பும் வேதம்
- அறுபத்து நான்கு கலைகள்
- இணையற்ற இதிகாசங்கள்
- ஐந்து வாதங்கள்
- நான்கு வருணங்கள்
- ஒரு தெய்வம் பல அவதாரம்
- நான் நிரந்தரமானவன்
- பாமாலை சூட்டிய பக்தி இயக்கம்
# அ. சங்கரவள்ளிநாயகம்

**அ. சங்கரவள்ளிநாயகம்** தமிழ்ப்பேராசிரியர்; சொற்பொழிவாளர்; வ.உ.சி.இயல் அறிஞர்; எழுத்தாளர். தமிழறிஞரான சங்கரவள்ளி நாயகம் எழுதிய நூல்களை தமிழக அரசு நாட்டுடமையாக்கியுள்ளது.
# அ. சங்கரவள்ளிநாயகம்

## பிறப்பு

அ. சங்கரவள்ளிநாயகம் திருநெல்வேலி மாவட்டத்தில் வாழ்ந்த தமிழாசிரியர் அருணாசலம் – மங்கையர்க்கரசி என்னும் இணையருக்கு மகனாகப் பிறந்தார். நூலகப் பேராசிரியர் திருமலைமுத்துசுவாமி, சுப்பிரமணியன், காமாட்சி மற்றும் ஒருவர் இவருடன் பிறந்தவர்கள் ஆவர்.
# அ. சங்கரவள்ளிநாயகம்

## கல்வி

தமிழிலக்கியத்தில் கலைமுதுவர் பட்டமும் சென்னைப் பல்கலைக் கழகத்தில் பயின்று நூலகவியற் சான்றிதழும் பெற்றார். வ. உ. சிதம்பரனாரின் படைப்புகளை, **வ.உ.சி.யின் வாழ்க்கை வரலாறும் இலக்கியப் பணிகளும்** என்னும் தலைப்பில் ஆய்வு செய்து முனைவர் பட்டம் பெற்றார்.
# அ. சங்கரவள்ளிநாயகம்

## பணிக்கள வாழ்க்கை

தூத்துக்குடி மாவட்டத்தில் கோவில்பட்டி நகரை அடுத்த நல்லாட்டின்புதூர் என்னும் சிற்றூரில் அமைந்துள்ள கோ. வே. நா. கல்லூரியில் தமிழ்ப் பேராசிரியராகப் பணியாற்றி ஓய்வுபெற்றார்.
# அ. சங்கரவள்ளிநாயகம்

## எழுத்துப்பணி

| வ.எண் | ஆண்டு | நூல் | வகை | பதிப்பகம் | குறிப்பு |
| --- | --- | --- | --- | --- | --- |
| 01 | ? | நூலகம் | நூலகவியல் | ? |  |
| 02 | 198? | தியாக ஏட்டின் தித்திக்கும் வரலாறு | வரலாறு | கமலம் பிரிண்டர்ஸ், கோயில்பட்டி |  |
| 03 | வ.உ.சி.வாழ்வும் இலக்கியப் பணிகளும் | ஆய்வு | தி.தெ.சை.சி.நூற்பதிப்புக் கழகம்,சென்னை | முனைவர் பட்ட ஆய்வேடு |  |
| 04 | 1994 | வ.உ.சி.யும் தமிழும் | ஆய்வு | உலகத் தமிழாராய்ச்சி நிறுவனம், சென்னை | அறக்கட்டளைச் சொற்பொழிவு |
| 05 | 1997 | திருக்குறள் உரை | உரைநூல் | ? |  |
| 06 | 2002 | வள்ளுவப் பேரொளியர் | இலக்கியம் | அகரம், தஞ்சாவூர் |  |
| 07 | 2005 | புலத்துரை முற்றிய பொய்யில் புலவர் | இலக்கியக் கட்டுரை | அகரம், தஞ்சாவூர் |  |
| 08 | 2006 | பண்டைத் தமிழரின் பண்பாட்டுத் தளங்கள் | சமூகவியல் | அகரம், தஞ்சாவூர் |  |
| 09 | 2007 | தமிழ்க் குமுகாயம் | குமுகாவியல் | அகரம், தஞ்சாவூர் |  |
| 10 | ? | நாட்டுப்புறத் தமிழ் | நாட்டாரிலக்கியம் | ? |  |
| 11 | ? | சிற்பி சிந்தனையில் சிறைப்பட்ட சீர்திருத்தகவி | இலக்கியக் கட்டுரை | ? |  |
| 12 | அடிகள் அகற்றிய அல்லவை ஏழு | ? | ? | } |  |
# அ. சங்கரவள்ளிநாயகம்

## எழுத்துப்பணி

### நாட்டுடைமை நூல்கள்

- இந்நூலாசிரியர் ஆறு நூல்கள் நாட்டுடைமை நூல்களாக ஏற்றுக் கொள்ளப்பட்டுள்ளன. அவை வருமாறு;-
1. தமிழ் ஆவது..
1. தமிழ்க் குமுகாயம்
1. வ. உ. சியும் இலக்கிய பணிகளும்
1. வ. உ. சியும் தமிழும்
1. வள்ளுவப் பேரொளியார்
# அ. சங்கரவள்ளிநாயகம்

## தமிழமைப்பு

சங்கரவள்ளிநாயகம் தான் வாழ்ந்த கோயில்பட்டியில் **திருவள்ளுவர் மன்றம்** என்னும் அமைப்பை உருவாக்கி அதன் தலைவராகப் பொறுப்பு வகித்தார்.
# அ. சங்கரவள்ளிநாயகம்

## பாராட்டுகளும் விருதுகளும்

சிராப்பள்ளி மருத்துவ மன்ற அரங்கில் தமிழறிஞர் மா. இராசமாணிக்கனார் மகன் மருத்துவர் இரா. கலைக்கோவன் தலைமையிலான அமைப்பு சங்கரவள்ளிநாயகத்திற்கு 2007 ஆம் ஆண்டில் தமிழறிஞர் விருது வழங்கியது.
# அ. சங்கரவள்ளிநாயகம்

## மறைவு

சங்கரவள்ளிநாயகம் கோயில்பட்டியில் 2008 ஆம் ஆண்டில் மரணமடைந்தார்.
# சைவம் (நூல்)

**சைவம்** என்ற நூல் பூ ஜெயராமனால் எழுதப்பெற்றதாகும்.
# சைவம் (நூல்)

## பொருளடக்கம்

- வரலாற்றுப் பின்னணி
- காஷ்மீர சைவம்
- இரு பிரிவுகள்
- முடிந்த உண்மைப் பொருள்
- உலக படைப்பு
- ஆன்ம விடுதலை
- வீடுபேரு
- ஆன்ம விடுதலைத் தடைகள்
- வீரசைவம்
- அடிப்படை நூல்கள்
- உலகப்படைப்பு
- கடவுட் கொள்கை
- லிங்க ஸ்தல
- அங்க ஸ்தல
- ஆன்ம விடுதலை
- விடுதலைக்கு வழிகள்
- சைவ சித்தாந்தம்
- அடிப்படை நூல்கள்
- சித்தாந்த மெய்ப்பொருகள்
- இறை
- உயிர்
- தளை
- ஆணவம்
- கன்மம்
- மாயை
- கிரோதாயி
- மயேயம்
- ஆன்மவிடுதலை
# ஷேக்ஸ்பியரின் மனம் போல் மாங்கல்யம் (நூல்)

**ஷேக்ஸ்பியரின் மனம் போல் மாங்கல்யம்** எனும் நூல் பேராசிரியர் எஸ் இராமகிருஷ்ணனால் எழுதப்பட்டதாகும். இந்நூல் ஷேக்ஸ்பியரின் அஸ் யூ லைக் இட் எனும் நூலின் மொழிபெயர்ப்பாகும். இந்நூலை நியூ செஞ்சுரி புக் ஹவுஸ் பி லிமிடெட் வெளியிட்டுள்ளது.
# ஷேக்ஸ்பியரின் மனம் போல் மாங்கல்யம் (நூல்)

## பொருளடக்கம்

1. வேந்தனின் விபரீத புத்தி
1. அன்பால் ஒன்றிய கண்ணியம்
1. கோமாளியும் ஏமாளியும்
1. தம்பிக்கு அழிவு சூழ்ந்த தமையன்
1. மற்போரில் வெற்றி, மங்கையிடம் காதல்
1. மன்னன் உத்தரவு மடந்தையர் திட்டம்
1. ஆலிவருக்கு நேர்ந்த அவலம்
1. அரசகுமாரிகளின் ஆயர் வாழ்வு
1. மூத்த மன்னர் குழுவின் உல்லாச வாழ்வு
1. ஆர்டென் காட்டில் ஆர்லாண்டோ
1. காதலர் சந்திப்பு கன்னியின் குறும்பு
1. சொல்லரும் சுந்தரிக்கும் புதிய சிக்கல்
1. தம்பியின் இரக்கம், தமையனின் மாற்றம்
1. பொங்கும் மங்கலம் எங்கும் தங்கியது.
# ஊமைத்துரை (நூல்)

**ஊமைத்துரை** எனும் நூல் எஸ் ஐயர் என்பவரால் எழுதப்பட்டதாகும். இந்நூலை பிளாக் அன்ட் வொய்ட் பப்ளிகேசன்ஸ் வெளியிட்டுள்ளது. இந்நூலில் கட்டபொம்மனின் தம்பி ஊமைத்துரையின் வரலாற்றை எஸ் ஐயர் எழுதியுள்ளார்.  
நாட்டுப்புற கதைபாடலை அடிப்படையாக கொண்டு எழுதப்பட்டது. இதில் கட்டபொம்மு இறந்த பிறகு ஊமைதுரை ஆங்கிலேயரிடம் சண்டையிடுவதும், பின் சண்டையை விடுத்து காவியுடை அணிந்து வடகாசி சென்று காசி விசுவநாதரை தொழுதார். பின்பு இமயமலைக்கு சென்று தவயோகியாக ஆனார் என்கிறது இந்நூல்.
# ஊமைத்துரை (நூல்)

## பொருளடக்கம்

- கட்ட பொம்மு
- ஆளும் சிங்கம்
- பொறமைப் பேய்
- வீரச்சாவு
- சுற்றத்தார் சூழ்தல்
- மாயைக் கோட்டை
- வீரரின் மிடுக்கு
- எலி வேட்டை
- கொடுஞ்சமர்
- மாய மறைவு
- சாமியைப் பார்
- மாதரின் மதிநலம்
- செவ்விள நீர்
- கமுதியில் கண்டது
- அடிமேல் அடி
- சுருள் வாலின் வேலை
- குரங்குச் சண்டை
- துரையின் பரிவுரை
- தணியாவீரம்
- தவயோகம்
# நினைவில் நிறுத்துங்கள் (நூல்)

**நினைவில் நிறுத்துங்கள்** எனும் நூல் தங்கவயல் லோகிதாசன் என்பவரால் எழுதப்பட்டதாகும். உலக அறிஞர்களின் வாழ்வியல் சம்பவங்கள் எழுபதினை (70) இந்நூலில் ஆசிரியர் குறிப்பிடுகிறார். அத்துடன் சிறுவர்களுக்கு இளமையில் நல் ஒழுக்கத்தினை போதிப்பதற்கே இந்நூலை உருவாக்கியதாக முகவுரையில் குறிப்பிடுகிறார். இந்நூலை ஓரி நிலையம் வெளியிட்டுள்ளது.
# திருப்பூர் குமரன் (நூல்)

**திருப்பூர் குமரன்** எனும் நூல் புலவர் செந்துறைமுத்து என்பவரால் எழுதப்பட்டதாகும். இந்நூலை வானதி பதிப்பகம் வெளியிட்டுள்ளது. இந்நூலில் திருப்பூர் குமரனின் வரலாறினை ஆசிரியர் எழுதியுள்ளார்.
# திருப்பூர் குமரன் (நூல்)

## பொருளடக்கம்

- குமரன் பிறந்தான்
- தொழிலும் வாழ்வும்
- அறப்போரில்
- தொண்டர் படையில் சேர்ந்தார்
- அறப்போரும் தடியடியும்
- போலிசாரின் மிருகச் செயல்
- படைத்தலைவர் நிலை
- மருத்துவமனையில் மரண நிலை
- சாந்தரத்தின் அன்னையர்
- குமரன் அமரரானார்
- கைவிலங்கு காத்திருந்தது
- அமரரின் சவ அடக்கம்
- புகழ் நிலை
# உபவேதங்கள்

**உபவேதங்கள்** பல்வேறு துறை சார்ந்த தொழில்நுட்பத் தகவல்கள் உபவேதங்களாகத் தொகுக்கப்பட்டிருக்கின்றன. தலைமுறை தலைமுறையாக வேதகால முனிவர்கள் காலம் முதல் கைமாற்றி அளிக்கப்படும் பல்வேறு துறை சார்ந்த பயனுள்ள தகவல்களே நான்கு உபவேதங்களாக அறியப்படுகின்றன.  
ரிக், யசுர், சாம, அதர்வணம் ஆகிய நூல்கள் நான்கும் முக்கியமான வேத நூல்கள் எனப்படுகின்றன. அவற்றிற்குத் துணையாக தோன்றிய நால்வகை நூல்கள் உபவேதம் எனப்படுகின்றன. அவை, மருத்துவ நூலாகிய ஆயுர்வேதம், அனைத்து படைகலன்களையும் பற்றியும் அவற்றை பயிலும் முறையைப் பற்றியும் கூறும் தனுர்வேதம், இசையின் மூலம் கடவுளர்களை வழிபடும் முறையை தெரிவிக்கும் காந்தர்வ வேதம், செல்வத்தை ஈட்டுதல், காத்தல், வகைப்படுத்திச் செலவு செய்தல், பயன் துய்த்தல் போன்றவற்றை உணர்த்தும் நூல் அர்த்தசாஸ்திரம் மற்றும் சில்ப வேதம் என்பனவாகும்.  
வேதாங்கங்களின் பின்னிணைப்பாக உபவேதங்கள் கருதப்படுகிறது.
# உபவேதங்கள்

## உபவேதங்கள்

1. ஆயுர்வேதம் – வாழ்க்கை குறித்த அறிவியல். இது அதர்வண வேதத்தை சார்ந்தது. .
1. சில்ப வேதம்- அதர்வண வேதத்தின் உபவேதம். இது கட்டடக் கலையை விவரிக்கின்றது.
1. தனுர் வேதம் – போர்க்கலைகள் மாற்றும் ஆயுதங்கள் குறித்த அறிவியல், இது ரிக் வேதத்தைச் சார்ந்தது.
1. காந்தர்வ வேதம் – நுண்கலைகள் குறித்த அறிவியல். இது சாம வேதத்தைச் சார்ந்தது.
# கதைக் களஞ்சியம் தொகுதி 1 (நூல்)

**கதைக் களஞ்சியம்** எனும் நூல் எல் ஜே லார்ஸன் என்பவரால் எழுதப்பட்ட கதைகளின் தொகுப்பாகும். இந்நூலை ஓரியன்டல் வாட்ச்மேன் பப்ளிசிங் ஹவுஸ் வெளியிட்டுள்ளது.  
இந்நூலில் குழந்தைகளுக்கான சிறுகதைகள் இடம்பெற்றுள்ளன.\
# கதைக் களஞ்சியம் தொகுதி 1 (நூல்)

## பொருளடக்கம்

- பரிசு பெற்ற பழம்
- மாட்டேன்
- கடிகார உபதேசம்
- பானுமதியின் சிறு பணிகள்
- ஜம்மி
- சிறுவனும் நாய்க்குட்டியும்
- குடும்ப புரட்சி
- முதற் பரிசு பெற்ற கடிகாரம்
- தலைமை ஏற்பாயோ
- ஜம்பு
- மணி கிருஷ்மஸ் கொண்டாடிய முறை
- சிறை மீட்சி
- நேர்மையே நன்மை தரும்
- கால தாமதம் கூடாது.
# கதைக் களஞ்சியம் தொகுதி 8 (நூல்)

கதைக் களஞ்சியம் எனும் நூல் எல் ஜே லார்ஸன் என்பவரால் எழுதப்பட்ட கதைகளின் தொகுப்பாகும். இந்நூலை ஓரியன்டல் வாட்ச்மேன் பப்ளிசிங் ஹவுஸ் வெளியிட்டுள்ளது. இந்நூலில் குழந்தைகளுக்கான சிறுகதைகள் இடம்பெற்றுள்ளன.
# கதைக் களஞ்சியம் தொகுதி 8 (நூல்)

## பொருளடக்கம்

- சிப்பாய் வளர்த்த குரங்கு
- தருமன் காப்பாற்றிய நாய்
- திருடன்
- வீரசேனன்
- அன்பின் உருவம்
- ஆபத்துக்குத் தோழன்
- நன்றிக்கொரு சின்னம்
- தாமா
- ஆசை நிறைவேறிற்று
- பந்தாட்டம்
- சுந்தரி
- உயிர் காத்த குதிரை
- பிரான்ஸைன்
- யானையும் பூனைக்குட்டியும்
- திட்பு
- விஜயனின் படகு
- முனியன்
- சிங்கத்தின் செல்லம்
- அதிர்ஷ்ட்டமுள்ள ஆடு
- கரடியின் வளர்ப்பு
# வீரம் போற்றிய வீரன்

**வீரம் போற்றிய வீரன்** எனும் நூல் மயிலை முத்தெழிலன் அவர்களால் எழுதப்பெற்றதாகும். இந்நூலை 2001ல் கிள்ளை நிலையம் வெளியிட்டுள்ளது.  
அலெக்சாந்தர் - புருசோத்தமன் கதையை நாடகவடிவில் எழுதப்பட்ட நூலாகும். குழந்தை எழுத்தாளர் சங்கம் நடத்திய எவி எம் அறக்கட்டளைச் சார்பில் நடைபெற்ற நாடக இலக்கியப் போட்டிக்கு எழுதப்பட்ட நூலாகும்.
# புரட்சிப் புயல் (நூல்)

**புரட்சிப் புயல்** எனும் நூல் வெ நாகராஜ், நா சந்திரசேகர் என்பவர்களால் எழுதப்பட்டது. இந்நூலை கிள்ளை நிலையம் வெளியிட்டுள்ளது. இந்நூல் கற்பனை நாடகமாகும். கொடுங்கோல் மன்னிடமிருந்து மக்களை காக்க உருவாகும் புரட்சி படையும், அதனை அடக்க மன்னன் எடுக்கும் பிரயத்தனங்களும் நாடகமாக உள்ளன.
# குட்டியாண்டியூர்

**குட்டியாண்டியூர்** தமிழ்நாட்டின் மயிலாடுதுறை மாவட்டத்தில் தரங்கம்பாடி வட்டத்தில் செம்பனார் கோயில் ஊராட்சி ஒன்றியத்துக்குட்பட்ட மாணிக்கபங்கு ஊராட்சியிலுள்ள ஒரு கிராமம். இது தரங்கம்பாடிக்கு வடக்கே ஒரு கிலோமீட்டர் தொலைவில் வங்கக்கடலோரம் அமைந்துள்ள மீனவ கிராமம். இது இருநூறு வருடங்களுக்கு முன்பு பள்ளத்தாக்காக இருந்த பகுதியை ஏழு குடும்பத்தினரின் முயற்சியால் சமன் செய்யப்பட்டு உருவாக்கப்பட்ட கிராமம். இக்கிராமத்தில் இன்று ஏறத்தாழ முன்னூறு குடும்பங்கள் வாழ்கின்றன.
# பிராட்லி மானிங்

**பிராட்லி எட்வேர்ட் மானிங்** (ஆங்கிலம்: Bradley Edward Manning, பிறப்பு டிசம்பர் 17, 1987) ஒரு ஐக்கிய அமெரிக்கப் படைவீரர். இவர் ஐக்கிய அமெரிக்கப் படைத்துறையின் பல்வேறு செயற்பாடுகள் பற்றிய இரகசிய தகவல்களை விக்கிலீக்சு மற்றும் ஊடகங்கள் மூலம் வெளியிட்டார். இத் தகவல்கள்களில் ஐக்கிய அமெரிக்கப் படைத்துறை செய்த பல்வேறு சட்டத்துக்குப் புறம்பான செயற்பாடுகள் பற்றிய விபரங்கள் அடங்கியுள்ளன. இவரது வெளியீடுகள் அரபு இளவேனிலுக்கு ஒரு வினையூக்கியாக அமைந்ததாக சிலர் கருத்துக் கூறி உள்ளார்கள்.  
இவரை ஐக்கிய அமெரிக்க அரசு மே 2010 இல் கைது செய்து 2013 இல் வழக்கு 20 குற்றச்சாட்டுக்களில் குற்றவாளியாகக் காணப்பட்டார். இவர் 136 ஆண்டுகள் வரையான சிறைத் தண்டனை வரை எதிர்நோக்கியுள்ளார்.
# புரூஸ்டரின் கோணம்

ஒளியியலில் **புரூஸ்டரின் கோணம்** (*Brewster's angle*) அல்லது **முனைவாக்கக் கோணம்** (*polarization angle*) என்பது குறிப்பிட்ட ஒளி முனைவாக்கத்தைக் கொண்ட ஒளிக் கதிர் ஒன்று எதிரொளிப்பு எதுவும் இல்லாது ஒளிபுகு மின்கடத்தா மேற்பரப்பு ஒன்றில் முழுமையாக ஊடுருவதற்கான படுகோணம் ஆகும். முனைவாக்கம் அடையாத ஒரு ஒளிக்கதிர் புரூஸ்டர் கோணத்தில் மேற்பரப்பு ஒன்றில் படும் போது அக்கதிர் முழுமையான முனைவாக்கம் அடைந்து பேற்பரப்பில் தெறிக்கிறது. இச்சிறப்புப் படுகோணத்திற்கு இசுக்கட்லாந்தைச் சேர்ந்த இயற்பியலாளர் சர் டேவிட் புரூஸ்டரின் (1781–1868) நினைவாக புரூஸ்டர் கோணம் எனப் பெயரிடப்பட்டது.
# புரூஸ்டரின் கோணம்

## விளக்கம்

வெவ்வேறு ஒளிவிலகல் குறிப்பெண்களைக் கொண்ட இரண்டு ஒளிபுகு ஊடகங்களினூடாக ஒளிக்கதிர் செல்லும் போது அவற்றில் சில மேலேயுள்ள படத்தில் காட்டப்பட்டவாறு தெறிப்படைகிறது. தெறிப்படையும் ஒளிக்கற்றைகள் பொதுவாக பிரெனெல் சமன்பாடுகள் மூலம் தரப்படும். இது படுகதிரின் படுகோணம், மற்றும் முனைவாக்கம் ஆகியவற்றில் தங்கியுள்ளது.  
பிரெனெலின் சமன்பாடுகளின் படி, *p* முனைவாக்கத்தை (படுகதிர், மற்றும் பரப்பின் செங்குத்து ஆகியன ஒரே தளத்தில் மின்புல முனைவாக்கம் அடைதல்) கொண்ட ஒளிக்கதிரின் படுகோணம் பின்வருமாறு அமையும் எனில், அக்கதிர் தெறிப்படையாது:  
:<math>\theta_\mathrm B = \arctan \( \frac{n_2}{n_1} \), </math>  
இங்கு *n*<sub>1</sub> முதலாவது ஊடகத்தின் ஒளிவிலகல் குறிப்பெண், *n*<sub>2</sub> இரண்டாவது ஊடகத்தின் ஒளிவிலகல் குறிப்பெண் ஆகும். இந்த சமன்பாடு **புரூஸ்டரின் விதி** (*Brewster's law*) எனப்படும். இதன் மூலம் பெறப்படும் கோணம் புரூஸ்டரின் கோணம் ஆகும்.  
ஒளிக்கதிர் ஓர் ஊடகத்தினை அடையும் போது, அக்கதிரின் படுகோணம் முனைவாக்கக் கோணத்திற்கு (Angle of polarisation) சமமானால், தெறிப்புக் கதிரும் இரண்டாவது ஊடகத்தில் விலக்கக் கதிரும் ஒன்றிற்கொன்று செங்குத்தாக இருக்கும். முனைவாக்கக் கோணத்தின் தாஞ்சன் மதிப்பு எந்த ஊடகத்தில் ஒளித்திருப்பம் ஏற்படுகிறதோ அந்த ஊடகத்தின் விலகு எண்ணிற்குச் சமமாகும்.  
இரு ஊடகங்களைப் பிரிக்கும் மேற்பரப்பு ஒன்றில் படும் ஒளிக்கதிர் உள்ளுறிஞ்சப்பட்டு, பின்னர் இரு ஊடகங்களினதும் இடைமுகப்பில் அலையும் மின் இருமுனையிகளால் மீள்-கதிர்வீச்சுக்கு உட்படுத்தப்படுகின்றது. முறிவடைந்த அல்லது ஊடுருவிய ஒளி இருமுனைத் திருப்புமையின் திசைக்கு செங்குத்தாக வெளியேறுகிறது. இருமுனைத் திருப்புமையின் திசையில் ஆற்றல் எதுவும் வெளிவிடப்படாது. அதாவது, அலையும் இருமுனையிகள் அனுமானத் தெறிப்புக் கதிர்களின் திசையில் ஒழுங்குபடுத்தப்பட்டிப்பின், எண்ட ஒளியும் தெறிப்புக்குள்ளாகாது. இங்கு, அனைத்து ஒளிக்கதிரும் இருமுனையிகளின் திசைக்கு செங்குத்தான திசையில் முறிவடையும் (ஊடுருவும்). இதன்படி, θ<sub>1</sub> என்பது அனுமானத் தெறிப்புக் கோணம் (இது படுகோணத்திற்குச் சமனாகும்) எனவும், முறிவுக் கோணம் θ<sub>2</sub> என்பதற்குச் சமனாக இருக்கும்.  
இது பின்வருமாறு தரப்படும்:
:<math> \theta_1 + \theta_2 = 90^\circ,</math>
இங்கு θ<sub>1</sub> தெறிகோணம் (அல்லது படுகோணம்), θ<sub>2</sub> முறிவுக் கோணம்.  
சினெல்லின் விதியைப் பாவிக்கும் போது,  
:<math>n_1 \sin \( \theta_1 \) =n_2 \sin \( \theta_2 \),</math>  
எந்த ஒளியும் தெறிப்புக்கு உடபடவில்லை எனில், படுகோணம் θ<sub>1</sub>&nbsp;=&nbsp;θ<sub>B</sub>:  
:<math>n_1 \sin \( \theta_\mathrm B \) =n_2 \sin \( 90^\circ - \theta_\mathrm B \)=n_2 \cos \( \theta_\mathrm B \).</math>  
இதிலிருந்து θ<sub>B</sub> ஐக் காணலாம்:  
:<math>\theta_\mathrm B = \arctan \( \frac{n_2}{n_1} \) .</math>  
வளி (*n*<sub>1</sub>&nbsp;≈&nbsp;1) கண்ணாடி (*n*<sub>2</sub>&nbsp;≈&nbsp;1.5) ஊடக இடைமுகப்பில் காண்புறு ஒளியின் புரூஸ்டரின் கோணம் அண்ணளவாக 56° ஆக இருக்கும். அதே வேளையில், காற்று-நீர் இடைமுகப்பில் (*n*<sub>2</sub>&nbsp;≈&nbsp;1.33), புரூஸ்டரின் கோணம் அண்ணளவாக 53° ஆக இருக்கும். ஒரு குறிப்பிட்ட ஊடகத்தின் ஒளிவிலகல் குறிப்பெண் ஒளியின் அலைநீளத்தில் தங்கியிருப்பதால், புரூஸ்டரின் கோணமும் அலைநீளத்துடன் வேறுபடும்.
# புரூஸ்டரின் கோணம்

## பயன்பாடுகள்

### புரூஸ்டர் சாளரம்

வளிமச் சீரொளிகளில் (*gas lasers*) ஒளிக்கதிர் சீரொளிக் குழாயில் இருந்து வெளியேறுவதற்காக புரூஸ்டர் கோணத்தில் திருப்பப்பட்ட சாளரம் பயன்படுத்தப்படுகிறது. சாளரம் (*p*-முனைவாக்கிய ஒளியை அல்லாமல்) *s*-முனைவாக்கம் கொண்ட ஒளியைத் தெறிப்படையச் செய்வதால், *s* முனைவாக்கத்துக்கான ஈட்டம் குறைகிறது. அதே வேளையில் *p* முனைவாக்கத்திற்கான ஈட்டத்தில் மாற்றம் ஏற்படுவதில்லை. இதனால் லேசர்களில் இருந்து வெளிவரும் ஒளி *p* முனைவாக்கம் கொண்டதாக உள்ளது.
# ஐயப்பித்து

**ஐயப்பித்து** அல்லது ஐயப்பிரமை (Paranoia) என்பது மிகையான ஐயம் அச்சம் ஆகியவற்றின் அடிப்படையில் வேண்டாத காரணங்களைக் கற்பித்துக்கொள்கை. தற்செயலான அல்லது சாதாரணமான அல்லது நிகழாத நிகழ்வுகளுக்கெல்லாம் மிகையான ஐயங்களால் வேண்டாத காரணங்களைக் கற்பித்துக் கொள்வர். இல்லாதவையெல்லாம் இவர்களுக்கு இருப்பதுபோல் (delusional belief) தோன்றும்.  
பொதுவான மனநல பாதிப்புக்குள்ளானவர்களைக் கண்டறிய இரண்டு வழிமுறைகள் உள்ளன. ஒன்று அவர்களாகவே தனது பிரச்சனைகளை தெரிவிப்பதின் செய்திகளைக் கொண்டு அறிவது; மற்றது அவரது நெருங்கிய நபர் தரும் செய்திகளைக் கொண்டு அறிவது. ஐயப்பித்தைப் பெரும்பாலான சமயங்களில் நெருங்கிய நபர் தரும் செய்திகள் மூலமாகவே கண்டுபிடிக்க முடிகிறது. மருத்துவமனையில் நேரடிக் கண்காணிப்பில் இதை மேலும் தெளிவாக உறுதி செய்து கொள்ள முடியும்.  
ஐயப்பித்தை அடையாளங்காணப் பல்வேறு வகை அறிகுறிகள் கண்டுபிடிக்கப்பட்டு வகைபடுத்தபட்டுள்ளன. ஆனாலும் எந்தவொரு தனி அறிகுறியையும் வைத்து இறுதி முடிவு எடுத்துவிட முடியாது. பல சமயங்களில் சில குறைகள் கலாச்சார சூழ்நிலை, கல்வி, வயது போன்ற பலவித வித்தியாசமான வேறுபாடுகளின் காரணமாக கூட இருக்கலாம். எந்தவொரு அறிகுறியும் வேறு வகை மனநல பாதிப்பு அல்லது உடல்நல பாதிப்பின் காரணமாக இருக்கலாம். எனவே ஐயப்பித்து நோய்தான் என்று இறுதியாக உறுதியாக முடிவெடிப்பது சுலபமல்ல.  
பாதிக்கபட்டவரது அறிகுறிகளும் மற்ற நெருங்கிய நபரின் கருத்துகளும், மருத்துவரது நேரடி கண்காணிப்பும், காலப்போக்கில் ஏற்படும் மாற்றங்களும் கணக்கில் எடுத்து கொள்ளபடும். கிட்டதட்ட ஒரு குற்றவாளியின் வழக்கில் நிதானமாக எடுக்கப்படும் தெளிவான தீர்ப்பை போல பல அறிகுறிகளின் தொகுப்பைக் கொண்டு மனசிதைவு நோய் என்று உறுதியாகத் தீர்மானிக்கபடுகிறது. எவ்வளவுக்கு எவ்வளவு விரைவாக மனநல மருத்துவரின் ஆலோசனைக்கு வருகிறார் என்பதைப் பொறுத்தும், அவர்களுக்கு அளிக்கும் சரியான சிகிச்சை முறைகளை பொறுத்தும் இந்நோய் முழுமையான தீவிரமான கட்டத்தை அடையாமல் நோயால் பாதிக்கப்பட்டவரைக் காப்பாற்ற முடியும்.
# வந்தனா சிவா

**வந்தனா சிவா** (*Vandana Shiva*, : பிறப்பு: 5 நவம்பர் 1952) ஒர் இந்திய சூழியலாளர், சுற்றுச்சூழல் ஆர்வலர், மற்றும் உலகமயமாக்கலுக்கு எதிரான எழுத்தாளர். 20-க்கும் மேற்பட்ட புத்தகங்களை எழுதியுள்ள இவர், தற்போது புதுடெல்லியில் வசித்து வருகிறார். இயற்பியல் பயின்ற இயற்பியலாளரான இவர் தனது முனைவர் பட்டத்தை கனடாவில் உள்ள வெஸ்டர்ன் ஆன்டாரியோ பல்கலைக்கழகத்தில்(University of Western Ontario) *குவாண்டம் கோட்பாட்டில் மறை மாறிலிகள் மற்றும் வட்டாரம்(Hidden variables and locality in quantum theory)* எனும் தலைப்பில் 1978-ம் ஆண்டு முடித்தார் .
# இராதாபுரம்

**இராதாபுரம்** தமிழ்நாடு, திருநெல்வேலி மாவட்டம் இராதாபுரம் வட்டத்தைச் சேர்ந்த வருவாய் கிராமமும், இராதாபுரம் ஊராட்சி ஒன்றியத்துக்குட்பட்ட ஊராட்சியுமாகும். இவ்வூர் கன்னியாகுமரிக்கு வடக்கே 30கி.மீ. தொலைவிலும், திருநெல்வேலிக்குத் தெற்கில், திசையன்விளையிலிருந்து 20 கி.மீ. தொலைவிலும் உள்ளது.
இங்கு வரகுணபாண்டீஸ்வரர் கோவிலும், அலர்மேல் மங்கை நாச்சியார் உடனான அழகிய மணவாளப் பெருமாள் கோவிலும் அமைந்துள்ளது.
# சண்டேச அனுக்கிரக மூர்த்தி

**சண்டேச அனுக்கிரக மூர்த்தி** என்பவர் சிவபெருமானின் அறுபத்து நான்கு சிவ உருவத்திருமேனிகளில் ஒருவராவார். சிவபக்தியில் சிறந்து விளங்கிய விசாரசருமர் என்பவருக்கு *சண்டேசர்* எனும் பட்டத்தினை அளித்து சிவபெருமான் அனுக்கிரத்த உருவம் *சண்டேச அனுக்கிரக மூர்த்தி* என்படுகிறது.
# சண்டேச அனுக்கிரக மூர்த்தி

## திருவுருவக் காரணம்

திருசேய்ஞலூர் எனும் ஊரில் வாழ்ந்தவந்த எச்சதத்தன் - பத்திரை தம்பதிகளுக்கு *விசாரசருமர்* என்ற மகன் இருந்தார். அவர் குருவில்லாமலேயே சிறந்த ஞானம் பெற்றார். அந்த ஞானத்தின் மூலமாக சிவபெருமானே முழுமுதற்கடவுளாக உணர்ந்தார். அன்று முதல் சிவபக்தியில் மூழ்கியிருந்தார். மணலால் சிவபெருமானுக்கு ஆலயம் மற்றும் மணலிங்கம் ஆகியவற்றை அமைத்து தினமும் வழிபட்டு வந்தார்.  
இதையறிந்தோர் விசாரசருமானின் தந்தையான எச்சதத்தனிடம் முறையிட்டனர். ஆகமங்கள் துணையின்றி முறையற்ற ஒரு ஆலயம் அமைத்து அதில் தன் காலத்தினை மகன் செலவிடுகிறான் என்றெண்ணிய தந்தை விசாரசருமானின் ஆலயம் அமைந்திருக்கும் இடத்தில் சென்று அவனை சிவபக்தியில் ஈடுபட இயலாமல் தடுத்தார். அதனை பொருட்படுத்தாதிருந்த விசாரசருமானின் அபிசேக பொருட்களை கால்களால் உதைத்தார். சிவபெருமானுக்கு அபிசேகம் செய்ய வைத்திருந்த பொருட்களை கால்களால் உதைத்தமையால் விசாரசருமார் தந்தைமீது கோபம் கொண்டார். ஆழ்ந்திருந்த சிவபக்தியால் ஒரு கொம்பினை எடுத்து அதனை மழுவாக(கோடாரி) மாற்றி தந்தையில் காலை வெட்டியெறிந்தார்.  
சிவபெருமான் பார்வதி தம்பதியர் சமேதமாக தோன்றி எச்சதத்தனை மீட்டார். அதிதீவிர பக்தியுடைய விசாரசருமாரை தனது பக்தர்களில் தலைசிறந்தவராக அறிவித்து, சண்டேசுவரன் என்ற பட்டத்தினையும் அளித்தார்.
# வல்லநாடு

**வல்லநாடு** (Vallanadu) தமிழ்நாட்டில் தூத்துக்குடி மாவட்டம், ஸ்ரீவைகுண்டம் வட்டத்தைச் சேர்ந்த வருவாய் கிராமம். இந்த கிராமம் திருநெல்வேலியிலிருந்து தூத்துக்குடி செல்லும் சாலையில் உள்ளது. இதன் அருகில் உள்ள மலையில் அரியவகை வெளிமான் வாழ்விடம் அமைந்துள்ளது. இப்பகுதியை அரசு தடைசெய்யப்பட்ட இடமாக அறிவித்துள்ளது. இதன் அருகில் ஆயுதப்படை காவலர்களின் பயிற்சித் தளமும் உள்ளது.
# ஒளியியல் தோற்றப்பாடு

வளைவைக் காட்டும் மூடுபனி வில் (Fogbow)]]
ஒளி, பொருளுக்கு இடையிலான இடைத்தாக்கத்தினால் தோன்றும் அவதானிக்கப்படக்கூடிய நிகழ்வு, அல்லது தோற்றப்பாடு **ஒளியியல் தோற்றப்பாடு** எனப்படும். வானவில், கானல் நீர், வடமுனை ஒளி என்பன அடிக்கடி நிகழும் ஒளியியல் தோற்றப்பாடுகளுக்கான சிறந்த எடுத்துக்காட்டுகளாகும். பொதுவான ஒளியியல் தோற்றப்பாடுகள் சூரியனிலிருந்து அல்லது சந்திரனிலிருந்து வரும் ஒளிக்கும், வளிமண்டலம், முகில், மழை, நீர், தூசு போன்றவற்றிற்கும் இடையிலான இடைத்தாக்கத்தினால் உருவாகின்றன.  
பல்வேறு வகைப்பட்ட ஒளியியல் தோற்றப்பாடுகள் அவதானிக்கப்பட்டு வருகின்றன.  
வானவில்லானது மழைத்துளிகளினூடாக நிகழும் ஒளித்தெறிப்பினால் நிகழ்வது போலவே, மூடுபனியூடாக நிகழும் ஒளித்தெறிப்பினால், *மூடுபனி வில்* தோற்றப்பாடு நிகழ்கின்றது. Sundog என அழைக்கப்படும் ஒளியியல் தோற்றப்பாட்டில், சூரியனுக்கு இரு புறமாகவும், ஒளிதரும் வளையம் போன்ற தோற்றமும், அந்த வளையத்தில் மிகப் பிரகாசமான ஒளிப் புள்ளிகளும் தோன்றும்.
# ஒளியியல் தோற்றப்பாடு

## வெளி இணைப்பு

Atmospheric Optical Phenomena
# பூஜா (திரைப்படம்)

**பூஜா** என்பது 1967 ஆம் ஆண்டு வெளியான மலையாளத் நவம்பர் 10 ஆம் நாள் கேரளத்தில் வெளியாகியது. பி. கர்மசந்திரன் இயக்கத்தில், வேணு சந்திரன் தயாரிப்பில் உருவானது.
# பூஜா (திரைப்படம்)

## ஆக்குனர்கள்

- பிரேம் நசீர்
- கொட்டாரக்கர ஸ்ரீதரன் நாயர்
- கவியூர் பொன்னம்மா
- விஜய நிர்மலா
- ஷீலா
- ஜி. கே. பிள்ளை
- டி. எஸ். முத்தய்யா
- டி. கே. பாலசந்திரன்
- பகதூர்
- சுகுமாரி
- டி. பத்மினி
- மோகன் தம்பி
- பஞ்சாபி
- அசோகன்.
# பூஜா (திரைப்படம்)

## பின்னணிப் பாடகர்கள்

- கே. ஜே. யேசுதாசு
- எஸ். ஜானகி
- பி. சுசீலா
- பி. லீலா
# பூஜா (திரைப்படம்)

## அணியறப்ரவர்ʼத்தகர்ʼ

- இயக்கம் - வேணு, சந்திரன்
- தயாரிப்பு - பி. கர்மசந்திரன்
- சங்கீதா - ஜி. தேவராஜன்
- கதை, திரைக்கதை, வசனம் - பி. கர்மசந்திரன்
- திரையாக்கம் - என்ʼ.எம். விக்டர்
- நடனம் - கெ. பாலன்
- வேடங்கள் - சி. வி. சங்கர்
- ஆடை அலங்காரம் - ஹரி.
# பிரேம் நசீர்

**பிரேம் நசீர்** என்பவர் ஒரு மலையாளத் திரைப்பட நடிகர் ஆவார். 1926 ஆம் ஆண்டு ஏப்ரல் மாதம் 7 ஆம் தேதி இவர் பிறந்தார். இவர் இந்திய அரசின் உயரிய விருதுகளான பத்மஸ்ரீ மற்றும் பத்ம பூஷண் ஆகியவற்றைப் பெற்றுள்ளார். மலையாளத் திரையுலகில் 610 திரைப்படங்களில் நடித்துள்ளார். உலகிலேயே அதிகப் படங்களில் கதாநாயகனாக நடித்த பெருமையும் பிரேம் நசிரையே சாரும். இவர் ஒரு ஆண்டில் (1979) மட்டும் 39 படங்கள் நடித்துள்ளார். இவர் 34 படங்களில் இரட்டை வேடங்களில் நடித்துள்ளார். இவரது இயற்பெயர் *அப்துல் காதர்* ஆகும். இவர் 1952ஆம் ஆண்டு நடித்த "மருமகன்" திரைப்படமே இவரது முதல் படமாகும்.
# பிரேம் நசீர்

## திரைத்துறை

### திரைப்படங்கள்
# மாணவர்களுக்கு ஞாபகசக்தி பயிற்சிகள் (நூல்)

**மாணவர்களுக்கு ஞாபகசக்தி பயிற்சிகள்** எனும் நூல் புலியூர்க் கேசிகன் என்பவரால் எழுதப்பட்டதாகும். இந்நூலை மாருதி லேசர் பிரிண்ட்டர்ஸ் வெளியிட்டுள்ளது.
# மாணவர்களுக்கு ஞாபகசக்தி பயிற்சிகள் (நூல்)

## பொருளடக்கம்

- அன்புள்ள மாணவர்களே
- ஆர்வமும் ஒழுக்கமும்
- கர்வமும் முயற்சியும்
- கவனமும் நினைவும்
- ஞாபகசக்திகளுக்குச் சில அடிப்படைகள்
- ஞாபகசக்தி பயிற்சிகளும் கண் பார்வையும்
- கேட்டுக் கேட்டு ஞாபகத்தில் வைத்தல்
- மனம் கவர்ந்ததை எழுதிப் பழகுதல்
- மறதியை மாற்ற சில விதிமுறைகள்
- மேலும் சில ஞாபகச்தி பயிற்சிகள்
- மறதியும் ஞாபகமும்
- எண்களை ஞாபகத்தில் வைப்பது எப்படி
# செஞ்சிக் கோட்டையின் வரலாறு (நூல்)

**செஞ்சிக் கோட்டையின் வரலாறு** எனும் நூல் கோவிந்தசாமி என்பவரால் எழுதப்பட்டதாகும். இந்நூல் செஞ்சிக் கோட்டையின் அழகு, அக்கோட்டை ஆண்ட அரசுகள், அமைப்பு முறை என பலவற்றையும் தொகுத்து உரைக்கிறது. இந்நூலை முத்துப் பதிப்பகம் மே 1985ல் வெளியிட்டுள்ளது.
# செஞ்சிக் கோட்டையின் வரலாறு (நூல்)

## பொருளடக்கம்

- பண்டையச் சரிதம்
- இயற்கை வளம்
- மலைக்கோட்டை (கோன் வம்சம்)
- நாயக்க வம்சம்
- மராட்டியர்
- மொகலாயர்
- ஐரோப்பியர்
- மலைக்கோட்டை (அமைப்பு)
- கோட்டை கட்டிடங்கள்
- ராஜகிரி
- கிருஷ்ணகிரி
- சந்திரகிரி
- கோட்டைக்கு வெளிப்புரம்
- சிங்கபுரம்
- மேலச்சேரி
- இதர இடங்கள்
- முடிவுரை
- தேசிங்கு ராஜா
# எழுத்தறிவித்தல் எளிய முறைகள் (நூல்)

**எழுத்தறிவித்தல் எளிய முறைகள்** எனும் நூல் பி டி சித்ரா அவர்களால் எழுதப்பட்டதாகும். இந்நூலை சித்ரா புக் டிப்போ ஜூலை 1990ல் வெளியிட்டுள்ளது.  
மாணவர்களுக்கு பாடத்திட்டம் வகுக்கும் முறையையும், கற்பிக்கும் முறைகளையும் ஆசிரியர்களுக்கு விளக்கும் வகையில் இந்நூல் எழுதப்பட்டுள்ளது.
# எழுத்தறிவித்தல் எளிய முறைகள் (நூல்)

## பொருளடக்கம்

1. எழுத்தறிவித்தல் என்றால் என்ன
1. படிப்பது எழுதுவது தேவைதானா
1. பாடத்திட்டமும் நாமும்
1. தமிழ் கற்பிக்கும் முறைகள்
1. படிப்பறிவில் சில நவீன உத்திகள்
1. படம் பார்த்து படிக்கும் திறன் வளர்த்தல்
1. பாடத்திட்டங்கள் வகுத்தல்
1. எழுத்துப் பயிற்சி முறைகள்
1. மாணவர்களின் நுண்ணறிவும், வாழ்வின் வெற்றியும்
1. படி நடி முடித்துவை
1. சொற்கள் வாக்கியங்கள் கட்டுரைகள்
1. கடிதம் எழுதும் முறைகள்
1. முதியோர் கல்வி நலம்
1. ஆரோக்கியமும், விளையாட்டுகளும்
1. விளையாட்டுகளால் ஏற்படும் பயன்கள்
1. ஆசிரியர்களுக்கு சில அன்பான யோசனைகள்
1. படிப்பறிவில் மாணவர் பங்கு
# 108 ஒரு நிமிடக் கதைகள் (நூல்)

**108 ஒரு நிமிடக் கதைகள்** எனும் நூல் விகடன் பிரசுரத்தினால் வெளியிடப்பட்டதாகும். இந்நூலில் ரவி பிரகாஷ், சுபா, ராஜேஸ்குமார், பட்டுக்கோட்டை பிரபாகரன் போன்றவர்களின் கதைகளும், விகடன் வாசகர்களின் கதைகளும் இடம் பெற்றுள்ளன.  
இந்நூலானது 101 ஒரு நிமிடக் கதைகள் என்ற விகடனின் வெளியீட்டின் தொடர் வெளியீடாகும்.
# சமபல பிரதிநிதித்துவம்

இலங்கையில், **சமபல பிரதிநிதித்துவம்** என்பது, சுதந்திர இலங்கையில் அமையவிருந்த அரசாங்க சபையில், இருக்கவேண்டிய இன அடிப்படையிலான உறுப்பினர்களின் எண்ணிக்கை தொடர்பில் தமிழ்த் தலைவர்கள் சிலரால் முன்மொழியப்பட்ட ஒரு திட்டம் ஆகும். இக்கோரிக்கையைப் பொதுவாக **ஐம்பதுக்கு ஐம்பது** கோரிக்கை எனக் குறிப்பிடுவது உண்டு. ஜீ. ஜீ. பொன்னம்பலம் தலைமையிலான அகில இலங்கைத் தமிழ்க் காங்கிரசுக் கட்சி இந்தக் கோரிக்கையை முன்வைத்திருந்தது. சிறுபான்மை இனங்கள் எல்லாவற்றினதும் உறுப்பினர்களின் மொத்த எண்ணிக்கை பெரும்பான்மை இனத்தவரின் உறுப்பினர் எண்ணிக்கைக்குச் சமமாக இருக்கவேண்டும் என்பதே இதன் அடிப்படை. இத்தகைய ஒழுங்கின் மூலம், பெரும்பான்மையினர் சிறுபான்மையினரைப் பாதிக்கக்கூடிய தீர்மானங்களை எடுக்க முடியாதிருக்கும் என்பதே இதை முன்மொழிந்த தலைவர்களின் எண்ணமாக இருந்தது. ஆனாலும், இந்தக் கோரிக்கை ஏற்றுக்கொள்ளப்படவில்லை.
# எழுச்சி தீபங்கள்

**எழுச்சி தீபங்கள்** எனும் நூல் ஆ ப ஜெ அப்துல் கலாம் அவர்களால் எழுதப்பட்ட நூலாகும். இந்நூலை தமிழில் மொழிபெயர்த்தவர் மு சிவலிங்கம்  
அக்னி சிறகுகள், இந்தியை 2020 புத்தாயிரம் ஆண்டுகளுக்கான ஒரு தொலைநோக்கு, ஆகிய புத்தகங்களைத் தொடர்ந்து இந்நூல் வெளிவந்துள்ளது. இந்நூலை கண்ணதாசம் பதிப்பகம் வெளியிட்டுள்ளது.
# எழுச்சி தீபங்கள்

## பொருளடக்கம்

- கனவு சொன்ன சேதி
- முன்மாதிரிகள் கிடைக்கும்
- தொலைநோக்கு ஆற்றல் படைத்த ஆசிரியர்களும் விஞ்ஞானிகளும்
- ஞானிகளும் தீர்க்கதரிகளும் போதிக்கும் பாடம்
- அரசியலுக்கும் மதத்திற்கும் அப்பாற்றது தேசபக்தி
- அறிவாற்றல் படைத்த சமுதாயம்
- ஒன்றிணைந்த அனுகுமுறையே உயர்வு தரும்
- ஒரு மாநிலத்தை தீர்மாணிக்கும் கலை
- என் நாட்டு மக்களுக்கு
# தேடல் (புதினம்)

**தேடல்** எனும் நாவல் பொன்னீலன் என்பவரால் எழுதப்பட்டதாகும். இந்நாவலில் முப்பத்து ஐந்து அத்தியாயங்கள் உள்ளன. மீனவர்களின் வாழ்க்கை பிரச்சனைகளை மையமாகக் கொண்டு இந்நாவல் எழுதப்பட்டுள்ளது. அத்துடன் தாசன், மிக்கேல், சில்வருசு, ஜோசப் என்ற புனை கதைமாந்தர்களின் மூலமாக கடலோர வாழ்வினை நிலைக்களனாகக் கொண்டு இந்நாவல் புனையப்பட்டுள்ளது.  
இந்நாவலை நியூ செஞ்சுரி புக் ஹவுஸ் பிரைவேட் லிமிடெட் வெளியிட்டுள்ளது.
# பேச முடியாமை ஏன் (நூல்)

**பேச முடியாமை ஏன்** எனும் நூல் ஜான் முருகசெல்வம் மற்றும் ஜாய்ஸ் முருகசெல்வம் ஆகியோரால் எழுதப்பட்ட நூலாகும். இந்நூல் பேச்சு மற்றும் கேள்வியியல் துறை மண்டல மறுவாழ்வு பயிற்சிமையத்தின் தலைவர் ஆர் ரங்கசாமி அணிந்துரை எழுதியுள்ளார். புத்தாக்க மொழியியல் கழகத் துணைத் தலைவர் ந தெய்வ சுந்தரம் முகவுரை எழுதியுள்ளார்.  
பேச்சியல் தொடர்பான பிரட்சனைகளையும், அதன் தீர்வுகளையும் இந்நூல் கொண்டுள்ளது.
# பேச முடியாமை ஏன் (நூல்)

## பொருளடக்கம்

1. தகவல் பரிமாற்றம் மொழி பேச்சு
1. மொழியும் பேச்சும்
1. பேச்சு மற்றும் மொழி வளர்ச்சி
1. பேச்சு உறுப்புகளும் பேச்சு உற்பத்தியும்
1. பேச்சொலிகள்
1. பேச்சுக்கான முன் தேவைகள்
1. தெளிவான பேச்சின் தன்மைகள்
1. பேச்சுப் பிரட்சனைகள்
1. தாமதப் பேச்சும் பேச்சு மாறுபாடும்
1. பேச்சுக் குறைபாடுகள்
1. பேச்சுக் குறைபாட்டின் காரணங்கள்
1. பேச்சு சிகிச்சை
1. பேச்சு மற்றும் மொழிப் பயிற்சியில் சிறப்பாசிரியரின் பங்கு
1. பேச்சற்ற தகவல் பரிமாற்றம்
1. பேச்சு மற்றும் மொழிப் பயிற்சியல் சிறப்பாசிரியரின் பங்கு
# பேசும் கலை வளர்ப்போம் (நூல்)

**பேசும் கலை வளர்ப்போம்** எனும் நூல் முன்னாள் தமிழக முதல்வர் கருணாநிதி அவர்களால் எழுதப்பட்டதாகும். இதில் கருணாநிதி தன்னுடைய வாழ்வில் நிகழ்ந்த சம்பங்களைக் கொண்டு பேச்சுக் கலையைப் பற்றியும், அதன் நுனுக்கங்கள், எவ்வாறு சிறந்த பேச்சானது அமையவேண்டும், எவ்வாறு அமையக் கூடாதென எடுத்துரைக்கிறார்.  
இந்நூலை பாரதி பதிப்பகம் 1981ல் வெளியிட்டுள்ளது.
# நம்மாழ்வார் அருளிய திருவாய்மொழி (அகல உரை)

**நம்மாழ்வார் அருளிய திருவாய்மொழி (அகல உரை)** எனும் நூல் கோக்கலை ஜேராஜன் என்பவரால் எழுதப்பட்டதாகும். இந்நூலில் ஐந்தாம் பத்து 552 பாடல்களும் அவற்றிக்கான பொழிப்புரையும், அகல உரையும் இடம்பெற்றுள்ளது. அத்துடன் சில பாடல்களுக்கு அரும்பத உரையும் கொடுக்கப்பட்டுள்ளது.
# நம்மாழ்வார் அருளிய திருவாய்மொழி (அகல உரை)

## பொருளடக்கம்

1. முன்னுரை
1. முதலாம் திருவாய்மொழி
1. இரண்டாம் திருவாய்மொழி
1. மூன்றாம் திருவாய்மொழி
1. நான்காம் திருவாய்மொழி
1. ஐந்தாம் திருவாய்மொழி
1. ஆராம் திருவாய்மொழி
1. ஏழாம் திருவாய்மொழி
1. எட்டாம் திருவாய்மொழி
1. ஒன்பதாம் திருவாய்மொழி
1. பத்தாம் திருவாய்மொழி
1. செய்யுள் முதற்குறிப்பு அகராதி
# சுழிமை

பாய்ம இயக்கவியலில், **சுழிமை** (*vorticity*) என்பது பாயும் பாய்மத்துடன் சேர்ந்து பயணிக்கும் பார்வையாளர் ஒரு புள்ளியை பார்க்க, அப்புள்ளியின் அருகில் உள்ள பாய்மத்தின் சுழல் இயக்கத்தை விவரிக்கும் ஒரு போலி திசையன் ஆகும்.  
ஒரு பாய்மயியக்கத்தின் சுழிமை <math>\vec{\omega}</math> பாய்ம வேகப்புலத்தின் சுழற்பெருக்கம் ஆகும்.  
:<math>\vec{\omega} = \vec{\nabla} \times \vec{v}\,,</math>  
இங்கு <math>\nabla</math> என்பது டெல் இயக்கி.
# அறிவுக் களஞ்சியம் (நூல்)

**அறிவுக் களஞ்சியம்** எனும் நூல் எஸ் பி ராமச்சந்திரனால் எழுதப்பட்டதாகும். இந்நூலை மின்னொளிப் பதிப்பகம் வெளியிட்டுள்ளது. இந்நூலில் அறிவியல், வாழ்வியல், இலக்கியம் போன்ற பல பகுதிகளின் எளிய அறிமுகங்களும் குறிப்புகளும் அடங்கியுள்ளன.
# அறிவுக் களஞ்சியம் (நூல்)

## பொருளடக்கம்

1. விண்ணியல்
1. மண்ணியல்
1. சரித்திரம்
1. உடலியல்
1. உளவியல்
1. பௌதிகம்
1. ரசாயனம்
1. போக்குவரத்து
1. தத்துவம்
1. கலை இலக்கியம்
1. பொது
# இஸ்லாமிய மதம் (நூல்)

**இசுலாமிய மதம்** எனும் நூல் எழுத்தாளர் பா. ராகவன் என்பவரால் எழுதப்பட்டதாகும். இந்நூலில் இசுலாம் மதம் தோன்றியது, அதன் பரவல், கொள்கைகள் ஆகியவை விவரிக்கப்பட்டுள்ளன.